section_heading: Novo doba
paragraph_text: Na kraju sezone 2008./09. Sloga nije uspjela ući u Prvu ligu FBiH, a nekoliko kola prije kraja angažiran trener Ibrahim Zukanović, bivši izbornik mlade reprezentacije BiH. U sljedećoj sezoni zapažen uspjeh Sloga bilježi u kupu BiH kada je najprije u šesnaestini finala bila bolja od tadašnjeg premijerligaša Zvijezde Gradačac, a zatim je u dvije utakmice bolji bio Rudar, prijedorski premijerligaš. Sezonu 2009./10. Sloga je završila na 3. mjestu i tako ponovno propustila ulazak u najjače natjecanje u Federaciji BiH. Naredna sezona ponovno ne donosi željeni ulazak u viši rang, osvojeno je drugo mjesto, a u kupu BiH Sloga je u šesnaestini finala ispala od FK Sarajevo. U sljedećim godinama Sloga bilježi nešto lošije rezultate i uglavnom završava u sredini drugoligaške ljestvice.